Прафесійнаму мастацтву таленавітыя юнакі са Случчыны вучыліся ў адпаведных навучальных установах Полацка, Вільні, Пецярбурга, Масквы. Маляванню з 1833 г. пачалі вучыць у мужчынскай гімназіі. Але да 1890 г. яно было неабавязковым. З 1874 г. дзейнічаў бясплатны нядзельны клас малявання. З 1890 г. маляванне стала абавязковым у падрыхтоўчым і ніжэйшых класах. Як сведчыла афіцыйныя даведка канца стагоддзя, навучанне маляванню ў Слуцку было наладжана добра.